ÎNSPRE FILOSOFIA LUI EMINESCU Conf univ dr Gabriela Pohoata, Universitatea Crestina "Dimitrie Cantemir", Bucuresti gabriela pohoata@yahoo com Abstract: The present article invites to a reconsideration of the Eminescian thoughtfulness from a philosophical perspective, fact that is less accepted by the ones that sustain the idea that Eminescu remains only a great poet The idea we share into our text is that philosophy can be found everywhere in Eminescu's writings, both in theoretical and poetic creation Actually, poetry was born from a remarkably deep philosophy, and this is exactly what makes it unique in the space of romanian spirituality as well as in the one of universal culture Keywords: metaphysics, creation, poetry, ontology, absolute, universal genius Încercarea de aborda "fenomenul Eminescu" din perspectiva filosofica permite adâncirea a ceea ce s-a numit "imaginea creatorului total", prin relevarea mutatiei survenita odata cu opera eminesciana în însasi ontologia creatiei1 si în matricea stilistica a culturii românesti Formula "Eminescu - poetul si omul de cultura" (despre care au vorbit G Calinescu, N Iorga, E Papu, C Noica s a ) ar exprima, credem, într-un mod mai adecvat, sensul încercarilor de a-l plasa pe Eminescu printre titanii culturii universale, de fapt, de a releva prezenta sa, chiar prin forma lingvistica proprie a instituirii valorice, în harta universalitatii 1 În esenta, o analiza sub genericul "Înspre filosofia lui Eminescu" trebuie sa aduca laolalta cultura filosofica a marelui poet, asimilarile specifice ale marii creatii teoretice si resemnificarea acestora în universul poetic eminescian în genere, în ceea ce G Calinescu proiecta ca "universul poeziei", în speta Si aici punctele de referinta se deschid deja prin monumentala Opera lui Mihai Eminescu2 si se fixeaza prin editarea manuscriselor, a însemnarilor, a traducerilor (din vol XIV - Opere, din Lecturi Kantiene,3 din Fragmentarium4) Ne încearca în fata exceptionalului Fragmentarium o interogatie ce îi va fi ispitit desigur si pe altii: ascund oare manuscrisele eminesciene elemente ce ar fi putut sa genereze, pâna la urma, o opera filosofica, în sensul propriu al cuvântului? Se poate descifra la Eminescu - chiar în subsidiar, în intentionalitate - tendinta de a-si materializa efortul intelectual în creatia filosofica? Credem ca da, chiar daca unii considera ca autorul Sarmanului Dionis5 a fost si va ramâne numai un mare poet De asemenea, încercam sa aratam ca excursul profund si detaliat facut de Eminescu în diversele stiinte este totodata drumul si timpul nasterii filosofiei sale, pentru care avea cu prisosinta chemare Iata ce gasim, de altminteri, în manuscrisul 2258: "Daca veti cerceta istoria, veti vedea ca toate stiintele câte au fost tratate în mod sistematic ( ) au fost odata punti ale filosofiei " Gasim aici nu numai o dreapta cumpanire a istoriei spiritualitatii umane, ci si dezvaluirea unui proiect propriu de munca si creatie Eminescu era constient ca filosofia, în calitatea ei de sinteza explicativa, nu putea pleca de la stiintele particulare, ale caror rezultate trebuiau asimilate, absorbite si trecute apoi prin "filtrul" negatiei dialectice 2 Credem, de aceea, ca asceza - sa o numim stiintifica - în care intrase Eminescu în ultima perioada a vietii, era de fapt o initiere întru filosofie, întru creatia filosofica Gânditorul avea nevoie de "pietre" pentru "templul" pe care banuim ca-l proiecta în ceea ce priveste particularitatea pozitiei teoretice a creatiei sale De altminteri, ne este cunoscuta încercarea de filosofie a poetului prin care se pare ca voia sa dea o replica lui Vasile Conta6; caci ce poate fi, între altele, Încercari de metafizica idealista a raporturilor constante în miscarea eterna, daca nu un "raspuns" la Încercari de metafizica materialista a lui Conta? Ce ne poate sugera, de asemenea, textul Despre nemurirea sufletului si a formei individuale, daca nu o tratare metafizica a relatiei forma - fond, plecând de la problema aristotelica materie-forma? Forma preexista continutului, materiei, fondului sau concreste cu aceasta? Iata ce-l framânta filosofic pe Eminescu Transpare în aceste texte eminesciene amprenta unei originale receptari a gândirii antice, dar si pozitia filosofica proprie pe care Eminescu voia sa o contureze; se pare ca autorul încerca o sinteza între heraclitism si parmenidism, o conjunctie organica între permanenta curgere, transformare si stabilitatea fiintei, asa încât totul se supune si impune o dialectica, o stabilitate relativa si deschisa marii treceri Se cuvine remarcata aici depasirea unei simple amalgamari a celor doua orientari filosofice, Eminescu apropiindu-se prin asimilarea adecvata a esentei metodei hegeliene, de spiritul unei viziuni realist - dialectice7 Calinescu însusi recomanda prudenta la acest capitol al studierii operei eminesciene: "Filosof este Eminescu, dar nu pentru atitudinea sa contemplativa a poeziilor, ci pentru veleitatile de metoda pe care i le descoperim în cugetari si care cimenteaza partile speculative ale operei" (op cit , p 8) Ilustrul critic si exeget foloseste formule ca: "gândirea lui Eminescu", "filosofia lui Eminescu" luând-o "în întelesul modest" al preocuparilor de morala si politica si, bineînteles, pentru nevoile creatiei poetice Relevând faptul ca Eminescu avea "o mare aplecare spre speculatie", chiar "încercase sa-si asimileze un sistem si sa-l potriveasca întrebarilor lui metodice", acesta afirma ca "filosofia lui Eminescu" este o varianta, uneori si mai mult, un comentariu pe marginile filosofiei lui Schopenhauer" (op cit , p 8-9) În continuare, Calinescu preciza însa ca nu este vorba "despre o gândire construita în vederea unui sistem oficial", ci "numai despre un numar de date pentru folosul spiritual propriu, sau pentru alcatuirea unei podele pe care sa se înalte o politica si o etica (op cit, p 121) În ceea priveste perspectiva pentru cercetare, dincolo de înrâurirea filosofiei kantiene si schopenhaueriene si, respectiv, de alte multiple înrâuriri (de la Pitagora, Parmenide si Platon, la Bruno si Spinoza pe de o parte, pâna la Budha si budism, la romantici, pe de alta parte) trebuie spus: "E greu de dovedit izvoarele unei cugetari care trateaza problemele fundamentale ale oricarei gândiri Putem însa dovedi raza de cultura" (op cit , p 120) Ca urmare, dincolo de actiunea influentelor, Eminescu ramâne, în creatia sa majora, el însusi, originar si original, înscriind o zona de referinta în relieful a ceea ce s-ar numi harta universalitatii Câteva texte ramân semnificative pentru cele mentionate Astfel, în scrisoarea din 5 februarie 1874 (adresata lui Titu Maiorescu de la Charlottenburg), Eminescu scria: "Kant mi-a cazut în mâna relativ târziu, Schopenhauer de asemenea; ce-i drept, îi cunosc, însa renasterea intuitiva a cugetarii lor în mintea mea, cu specificul miros de pamânt proaspat al propriului meu suflet, nu s-a desavârsit înca La Viena am stat sub influenta nefasta a filosofiei lui Herbart care, prin natura ei, te dispenseaza de studiul lui Kant [ ] Metafizica schopenhaueriana este corecta atunci când împarte lumea în vointa si reprezentare Lucrul în sine, întrucât nu poate fi cercetat nici prin perceptie interioara, nici prin una exterioara, trebuie lasat în pace"8 Incontestabil, întelegerea unor probleme ca "lucru în sine" si distinctiile dintre "transcendental" si "transcendent" la Kant, sensul copulativ si cel existential al lui esse, precum si adoptarea unor rezerve de fond fata de filosofiile ce dominau climatul cultural în care s-a format Eminescu devin graitoare pentru performantele atinse de marele poet în folosirea gândirii abstracte Calinescu avea astfel dreptate, spunând ca "Eminescu a fost în stare indiscutabila de a avea cunostinte temeinice de filosofie Scrierile lui teoretice, însemnarile, totul, în sfârsit, dezvaluie un om apt sa priceapa si sa mânuiasca abstractii oricât de înalte" (1, p 337) Atelier de lucru al poetului, manuscrisele eminesciene cuprind poezie, proza, notatii istorice, economice, filosofice si stiintifice Ele pun în evidenta setea de cunoastere si adâncimea gândului Avem în ele, asa cum bine observa Constantin Noica9, "întregul unei constiinte de cultura": "Deschizi manuscrisul 2258 care contine traducerea cartii celei mai grele din Kant, treci la manuscrisele 2255, 2264, 2306, toate cu note filosofice" Cercetând manuscrisele în intimitatea lor ascunsa vom putea întelege mai bine "lectia lui Eminescu", vom putea trece în mai multe probleme de la mit la realitate Traducerea lui Eminescu10 din Kant ne releva faptul ca Eminescu receptioneaza mesajul kantian, încercând sa-l redea în limba noastra româneasca Impresionante sunt comentariile eminesciene pe marginea traducerii Astfel, pe marginea filei 114 din manuscrisul 2258, în chip de comentariu la un text fundamental sau poate la întregul "Criticii ratiunii pure", Eminescu noteaza acest gând, amintit uneori de o maxima expresivitate: "Reprezentatia e un ghem absolut unul dat si simultan Resfirarea acestui ghem simultan e timpul si experienta Sau si un fuior din care toarcem firul timpului vazând numai astfel ce contine Din nefericire, atât torsul cât si fuiorul tin într-una Cine poate privi fuiorul abstragând de la tors are predispozitie filosofica Cine poate privi fuiorul Eminescu însusi, parca, a privit în clipa aceea fuiorul filosofiei, al realului reflectat de filosofie, sau al timpului învalatucit 11 Cu predispozitia sa filosofica, Eminescu se apleaca cu seriozitate asupra textului kantian Astfel putem întelege mai bine elogiul pe care îl aduce ca pentru sine lui Kant, undeva în ms 2255: "[ ] pamântul nostru e mai sarac în genii decât universul în stele fixe si mai lesne se naste în vaile nemasurate ale chaosului un nou sistem solar, decât pe pamânt un geniu" Chiar daca, în creatia teoretica, Eminescu merge pe linia unui fragmentarism, însemnarile din manuscrise având o nota eclectica, putem spune ca relatia lui cu problemele filosofiei este mult mai supla, mai ampla si mai profunda decât o poate exprima termenul de "eclectism" ori cel de "comentariu" al operei lui Schopenhauer Credem ca aceasta relatie, în ansamblul creatiei poetului, îmbraca doua aspecte fundamentale: unul de înrâurire, altul de stare, sau mai bine zis, de atitudine metafizica Acesteia i se aliaza firesc optiunea morala si cea estetica Lasând la o parte fragmentele ce reflecta si afirma, într-un fel, preocuparile teoretice de filosofie ale lui Eminescu, gasim ca, o data cu studiile universitare, filosofia devine pentru el instrumentul predilect de care se foloseste, dar nu ca filosof, ci ca poet romantic de geniu Subliniem aceasta ca pe o particularitate ce imprima relatiei lui cu filosofia un anumit specific, concretizat în maiestria de a îmbina, într-un mod sui generis, reflectia si plasmuirea proprie cu informatia filosofica, stiintifica si etico-religioasa, carora, adesea, le adauga secvente de mit si legenda, credinte populare, precum si elemente de magie si metempsihoza, în functie de orice îngradiri si rigorism de sistem, în tarâmul fascinant si fara hotar al fantasticului Situatia este aceeasi, chiar si atunci când înrâuririle vin din câmpul filosofiei lui Kant ori Schopenhauer, Platon sau Bruno Dar, indiferent de sursa de la care porneste, în amplul sau proces de elaborare, Eminescu procedeaza, cu foarte putine exceptii, prin retinerea selectiva a materialului si, mai ales, a spiritului si termenilor diverselor conceptii filosofice si etice, începând cu cele ale anticilor pâna la cele ale reprezentantilor filosofiei clasice germane, modelând din magma amalgamarilor, realizate la temperatura geniului, creatii prin care îsi afirma, peste tot, în mod stralucit, autonomia si originalitatea Mai veche decât înrâuririle, atitudinea metafizica a poetului se manifesta, înainte de toate, ca expresie a unor "dispozitii firesti" pentru filosofie, dispozitii care-si fac simtita prezenta înca de prin 1866 în prima versiune a poeziei Mortua est si în versurile din ms 2259, f 7, v 9 v , închinate amicului sau Filemon Ilea (Târnava prinsa-n galbine maluri , noiembrie 1866)12 Apreciem, de asemenea, ca înscriindu-se în reliefarea atitudinii sale metafizice, si definitia pe care o da filosofiei în ms 2285, f 185 v : "Propriu-zis, scrie Eminescu, filosofia nu este ceva absolut Omul si-o croieste singur si si-o potriveste împrejurarilor Ea este planul sufletului care stie sa ne mângâie în cele mai aspre situatii ale vietii, fie chiar prin sofisme în care întelegerea noastra însasi nu crede Ea este viata care ne face sa credem ca aceasta are totusi un înteles, chiar când n-ar avea niciunul Exista o filosofie a iubirii, una a saraciei, una a disperarii, si, pe lânga toate acestea, mai are fiecare om o filosofie caracteristica proprie Relativism-relativism vizionar, aceasta este totul" 13 Atitudinea metafizica, alimentata de o neobisnuita putere de interiorizare, deschide poetului orizont si perspectiva în abordarea problemelor care dintotdeauna au ridicat omului, fiinta gânditoare, mari semne de întrebare, orientându-l spre sporul de adâncime prin reflectie si afectivitate Filosofia exista peste tot la Eminescu atât în creatia teoretica, cât si în cea poetica Zborul sau filosofic capata îndeobste forma suprema a viziunii metafizice Eminescu a folosit filosofia peste tot în creatia sa, încercând sa creeze o metafizica teoretica; nu este vorba de o filosofie implicita a poemelor si a poeziei În manuscrise gasim referiri la filosofie Astfel, în manuscrisul 2306, filosofia este definita drept asezarea fiintei lumii în notiuni, în stabilirea carora judecata nu se serveste de alta autoritate decât de a sa proprie" Interpretata în spiritul istoric, "filosofia este, oarecum, rezultatul si formula generala a culturii unei epoci" Ca orice metafizician, Eminescu a vrut sa afle un înteles propriu al absolutului Se poate afirma ca teza fundamentala a metafizicii eminesciene este absolutul, invarianta de fond a lumii, ceea ce ramâne si revine pururi în existenta, identitatea dintre posibilitate si realitate sub specia eternului Metafizica lui Eminescu este aceea a gasirii invariantei, a ceea ce nu este perisabil cu spiritul vremii: "Problema existentei, a structurii ei fundamentale, a originii sale si a sensului ei definitiv, iata ceea ce, mai ales, obsedeaza spiritul acestui geniu"14 Pentru Eminescu, existenta nu se refera la o unica zona a lumii, ci la un sistem compus din trei câmpuri diferentiate pe care le vom desemna prin expresia generica triada situatiilor ontologice: existenta ca totalitate; înfatisarea existentului; fiinta propriu-zisa Eminescu s-a distins ca nimeni altul prin extraordinara sa capacitate de a se ridica în dimensiunea ontologica, de a depasi subiectualul limitat al simtirii si de a vibra cu toata fiinta în si prin dimensiunea universala a ei Poezia sa atinge în ce are ea mai adânc ontologicul, iar ontologicul are o ciudata si recunoscuta forta poetica ce confera filosofiei sale o pregnanta coloratura originala: "originalitatea" fiind, în mod evident, atât semnul personalitatii gânditoare, cât si al noutatii impuse, al noului pe care îl aduce cu sine orice efort de interpretare a lumii Esenta creatiei eminesciene transpare în poezie, creatia poetica însemnând un a priori al creatiei teoretice Ca si filosofia, "adevarata poezie este purtatoarea unui sens universal, chiar atunci când nu expliciteaza în formularea sa doctrinara si chiar nu-l sugereaza printr-un simbol"15 Eminescu ramâne pretutindeni în poezia sa un meditativ, un cugetator, un filosof care evolueaza de la meditatia simpla asupra existentei si pâna la acea nemarginita sete de cunoastere, de perfectiune, de ideal sau pâna la acel patos al adevarului si absolutului, caracteristic poemelor de mari proportii, cum sunt Scrisorile si Luceafarul 3 Eminescu a fost deopotriva filosof si poet, poet si filosof Este o idee la care nu subscrie toata lumea, dar care este sustinuta prin continutul operei si, adesea, proclamata teoretic în afara operei Eminescu este o ilustrare remarcabila pe ambele dimensiuni "Aparente derutante" sau "cenusa unor vulcani de aiurea ce i-a cazut pe umeri" - astfel sunt descrise influentele exterioare ce au amagit critica filosofica neatenta, care s-a îndreptat pe calea care, vrând-nevrând, a vitregit ideea unei gândiri filosofice originale "Eminescu n-a fost filosof!" Se subliniaza ca "tot ce au putut admite unii interpreti a fost doar o juxtapunere eclectica de teme si filosofeme preluate din alte conceptii, de la Vedanta si pâna la Schopenhauer Altii au redus totul la cugetarea implicita a poeziei si a prozei eminesciene, ignorând deliberat filosofia explicita, fie ca este vorba de metafizica monista a unor texte expres teoretice, fie ca este vorba de gândirea social-politica"16 Or aceste judecati de valoare pacatuiesc printr-un studiu de suprafata a operei eminesciene fara a patrunde în intimitatea ei ascunsa prin neluarea în seama a teoreticului din opera lui Eminescu Eminescu nu intra în universalitate doar prin prezenta altor gândiri, ci efectiv numai prin ce-i al sau cu totul: "Opera sa reveleaza deplin un eidos numai al sau, un tot esential de idei, teme si structuri care constituie osatura filosofica, acel spatiu natural de trecere - uneori schitat numai, sau real, catre o structura teoretica invarianta (constanta) a sa si numai a sa"17 Eminescu realizeaza în opera sa "o vasta si originala sinteza nu de simple ecouri si interferente, ci de tot atâtea retrairi în propria-i contemporaneitate a ideilor si sentimentelor predecesorilor, ca si ale celor din timpul sau: sinteza, implica integrarea de curente si doctrine istoriceste succesive si, uneori, contradictorii"18 În cercetarile cu privire la Eminescu s-a confundat, în mod frecvent, izvorul de inspiratie cu înclinarea poetului catre o anumita filosofie Altfel nu s-ar fi facut aprecieri iluzorii între Eminescu si etica lui Schopenhauer În acest sens, pentru a contracara anumite interpretari indezirabile aducem în discutie urmatoarele argumente: 1) Asa-numitul "pesimism eminescian" nu traduce pesimismul schopenhauerian, pentru bunul motiv ca acesta din urma vine ca expresie a unei raportari la lume (esenta oricarei opere) în limbajul teoretic (al stiintificitatii, cumva), iar primul vine în limbajul poetic si nu este, ca atare, pesimism (în sensul atitudinii negative, al unei etici a renuntarii), ci este o forma a transformarii raportarii la lume în raportarea la valoare (în alti termeni, ne aflam la nivelul valorilor estetice, nu al celor etice); 2) asa cum au argumentat noile cercetari asupra operei postume a lui Schopenhauer, acesta "ar trebui sa fie numit mai curând un iluminist dezamagit decât un pesimist"19; 3) Eminescu însusi (în ms 2225, 379 v) scrie: "Schopenhauer, Vointa lui nu e decât fractura organica adica propensiunea din om a punctului de gravitatie; om dupa împrejurari din afara - ca dupa motive abstracte"; 4) nu transpare aici, oare, tot un "iluminist dezamagit", îndeosebi daca ne gândim la critica prezentului si revalorizarea trecutului la Eminescu?; 5) întoarcerea despre care vorbim are si o motivatie mai adânca: creatia eminesciana se misca în orizontul modernitatii, ai caror ctitori au fost Descartes, Leibniz, Kant s a , oricum nu Schopenhauer - semnificativ pentru postmodernitate (prin cultivarea "ratiunii impure", a amanuntului vietii si nu a vietii ca forma s a ); apreciem ca, pentru Eminescu, descoperirea lui Kant a însemnat, totodata, o depasire a lui Schopenhauer, o întoarcere spre bazele primordiale ale filosofiei moderne; 6) Comunitatea cu romanticii trimite ea însasi îndarat la Leibniz, ca la una dintre posibilitatile de a cuprinde "lumile" multiple, plurale ale operei; 7) si aceasta, asa cum s-a spus20, "prin experienta si metafizica lor comuna", pozitia romantica fiind "una dintre putinele atitudini ale spiritului omenesc ce nu poate fi învatata, nici mimata"; 8) întocmai ca în lumile monadologice, exemplare, survenite deodata toate, facând superflua orice reiterare ; 9) aceste "lumi" permit si comprehensiunea lumilor poeziei De fapt, creatia poetica romantica, în genere, este marcata de leibnizianism21, si nu sub un aspect marginal, ci chiar în configurarea spatiului poetic Nici lumile eminesciene, de pilda cea din Sarmanul Dionis sau lumile Luceafarului, nu scapa acestei actiuni Caci marele poet foloseste adesea sintagme leibniziene Astfel, în Ms 2264, 213 (citat de G Calinescu, în op cit , p 45) se spune: "În împrejurarile (acestea), scoalele din judetul Vaslui sunt cele mai bune posibile, precum lumea lui Leibniz, cu toata mizeria si nimicnicia ei vadita, este cea mai buna lume posibila, caci posibilitatea si existenta ei sunt identice si ceea ce e posibil exista" În mai mare masura decât cu ajutorul spatiului si al timpului în acceptiunea kantiana, spatiul poetic romantic devine comprehensibil în orizontul monadologiei leibniziene Ca spatiu al instituirii valorice în forma operei si persistent numai în dinamica trairii structurata receptarii, spatiul poetic este unul închis ca sens si deschis ca semnificatie Trebuie subliniat însa ca forma însasi a instruirii lumilor poetice nu constituie o simpla transpunere a modelelor de spatiu mentionate - nici cel adus de monadologie22, nici cel adus de lirica romantica, ci o înfaptuire întru totul inaugurala, prin exemplaritatea lor, lumile creatiei poetice purtând aici pecetea unui stil unic, ireiterabil si inimitabil: cel eminescian Poate de aceea, evocând "prometeica personalitate a lui Eminescu", Perpesicius scria: "Poezia lui Eminescu a avut înaintasi demni de dânsul O mare personalitate lirica numai El a fost alt izvor, asa de miraculos, ca cel al liricii lui, poezia româneasca n-a cunoscut"23 Tocmai de aceea, continua autorul, "numele lui Eminescu se conduce dupa alte legi decât cele calendaristice El n-are nevoie de o zi anume, pentru ca toate zilele i se cuvin Pe el nu-l desmormântam de zile festive, pentru ca el e vesnic prezent în mijlocul nostru" Sunt câteva argumente care ne îndreptatesc sa sustinem ca Eminescu avea o cultura filosofica si stiintifica de mari proportii, dar mai ales o maturitate în receptarea conceptiilor filosofice amintite mai sus, chiar cu valente constructiviste Pornind de la aceste premise, se poate aprecia ca "ontologia eminesciana nu este o filosofie de împrumut; ea izvoraste din centrul existential al omului, din "matricea noastra stilistica", semnificând participarea noastra la nemurirea eidos-ului, a esentei noastre inalterabile" 24 Eminescu nu a construit un sistem filosofic precum Lucian Blaga25, Kant, Hegel sau altii Rostul filosofiei sale este dezvaluirea existarii, a eternului, a permanentei, fixarea unei ontologii pe linia împletirii dintre posibil si real Este stiut astazi ca filosofia autentica, interogânda si creatoare, nici nu are nevoie de sistem Important este faptul ca Eminescu a gândit altfel filosofia sau, folosind cuvintele lui Heidegger26, întrebarea filosofica pe care a pus-o el nu este o întrebare a filosofiei traditionale Ca el vor fi gândit-o Heraclit, Parmenide, Holderlin, Rilke, Fr Nietzsche si altii câtiva "Familiarizat ca filosof cu lumea ideilor, si-a pus de timpuriu întrebari fundamentale asupra conditiei omului în univers, cautând cu fervoare solutii pentru conflictele care, în epoca sa, împiedecau realizarea unei armonii între existenta umana si esenta umana, între libertate si necesitate, între rational si social, între subiectiv si obiectiv"27 Preocuparile sale de istorie, filologie clasica, filosofie, astronomie, arheologie, magie etc , intentia de a pune gândirea în ecuatie, stabilind relatii intelectuale prin metode matematice, traduce tocmai setea de universalitate, elanurile titanice de a lua în stapânire întreg universul Ceea ce trebuie observat aici, înaintea oricaror considerente, este aspiratia umanista, dorinta romanticului de a atinge plenitudinea, armonia initiala si gândul cel mai arzator de a surprinde, în diversitatea fenomenelor, unitatea lumii Eminescu nu face parte dintre gânditorii care-si vor pierde vreodata actualitatea, asa cum nu si-au pierdut-o nici Goethe, Shakespeare, Leibniz sau Nietzsche Oricât de rapida ar fi evolutia conceptului de poezie, Eminescu va continua sa opereze în noi o permanenta transfuzie de Fiinta si Sens Unduirea dorului eminescian este infinita Ea atinge o suprema intensitate si decizie existentiala, pentru ca vine dintr-un miez central si originar, de acolo de unde, printr-o miraculoasa coincidenta a unului cu multiplul, spiritul hraneste fara încetare realul Eminescu a legat pentru totdeauna taina de expresie, a pus în acord lumina cu limbajul, a facut ca silabele limbii române sa lumineze, sa devina structuri datatoare de sens Lumii Nicio evolutie nu va putea umbri vreodata posteritatea lui Eminescu si, cu cât trece timpul si-l descoperim mai adânc, cu atât ne dam seama ca el exista, ca ne este si ne va fi contemporan in aeternum Si fiind cu adevarat "nepereche", el nu va stirbi niciodata Gloria nimanui 1 Pohoata, G , (2004), Ontologie si creatie în filosofia lui Eminescu, Bucuresti, Ed UCDC 2 Calinescu, G , (1970), Opera lui M Eminescu, 2, ed a doua, Bucuresti, Ed Minerva 3 Eminescu, M , (1975), Lecturi kantiene, Bucuresti, Ed Univers 4 Eminescu, M , (1981), Fragmentarium, Bucuresti, Ed Stiintifica si Enciclopedica 5 Eminescu, M , (1977), Sarmanul Dionis, în Opere, vol VII, Bucuresti, Ed Minerva 6 Vasile Conta (1845-1882) filosof roman, autorul Teoriei fatalismului si al Teoriei ondulatiunii universale 7 Ciurdariu, M , (1965), Eminescu si gândirea filosofica, în Studii eminesciene, E L , p 79-106 8 Eminescu, M , Opere, (1989), editie critica întemeiata de Perpesicius, XVI: Corespondenta, Documentar, Bucuresti, Ed Academiei 9 Noica, C , (1967), Eminescu sau gânduri despre omul deplin al culturii românesti, Buc , ed Eminescu 10 Eminescu, M , (1975), Lecturi kantiene, Bucuresti, Ed Univers 11 Noica, C , op cit , p 24 12 Toroutiu, I , E , (1903), Studii si documente literare, IV, Bucuresti, p 102-105 13 Ibidem, p 106 14 Petrovici, I , (1975), Eminescu-poezia filosofica, Convorbiri literare, nr 1 15 Vianu, T , (1971), Filosofie si poezie, Bucuresti, ed Enciclopedica româna, p 16 16 Ghideanu, Tudor, Filosofia lui Eminescu, revista Cronica 2/1983, Iasi 17 Ibidem 18 Dumitrescu-Busulenga, Z, (1986), Eminescu si romantismul german, Bucuresti, Ed Eminescu, p 313 19 Boboc, Al , (1990), Eminescu si filosofia moderna, Analele Universitatii Bucuresti, Filosofie, p 3-10 20 Dumitrescu-Busulenga, Z, (1986), Eminescu si romantismul german, Bucuresti, Ed Eminescu, p 313 21 Boboc, Al , (1990), Eminescu si filosofia moderna, Analele Universitatii Bucuresti, Filosofie, p 3-10 22 Leibniz, G , W , Monadologie, 7, 9, 10 în G W Leibniz, (1972) Opere filosofice I, Bucuresti, Ed Stiintifica, p 509-510 23 Perpesicius , op cit p 517, 518 24 Pohoata, G , op cit , p 7 25 Lucian Blaga (1895-1961) este cel mai mare filosof roman din perioada interbelica, singurul creator de sistem din filosofia româneasca, dupa cum el însusi marturiseste, în Testamentul sau editorial (Cluj, 25 august, 1959), din Nota asupra editiei la Trilogia cunoasterii (1983), Bucuresti, Ed Minerva Sistemul are o arhitectura trilogiala, p 57 26 Heidegger, M , (1999), Introducere în metafizica, Bucuresti, Ed Humanitas 27 Gheorghe, F , (1972), Mihai Eminescu: Analize si sinteze, Ed Didactica si Pedagogica, Bucuresti, p 15 - - 2 Vol II, nr 3/septembrie, 2010 3 Cogito - REVISTA DE CERCETARE STIINTIFICA PLURIDISCIPLINARA 